open-index/open-wikipedia-markdown huggingface dataset:
Klubben for Større Selskapshunder

**Klubben for Større Selskapshunder** (KSS) er en spesialklubb for store hunderaser og er tilsluttet Norsk Kennel Klub. Klubben omfatter i dag følgende store molossere og sennenhunder:

* Anatolsk gjeterhund
* Bordeaux dogge
* Grosser schweizer senennhund
* Kaukasisk ovtcharka
* Landseer
* Napolitansk mastiff
* Polsk owczarek nizinny
* Pyreneisk mastiff
* Serra da estrela
* Spansk mastiff

Tidligere var også newfoundlandshund, grand danois, berner sennenhund,
sankt bernhardshund, rhodesian ridgeback og pyreneerhund med, men disse har siden dannet egne spesialklubber.

KSS fungerer som en paraplyorganisasjon for store hunderase som ikke er mange nok til å danne egne spesialklubber. Det utgir et medlemsblad som kommer ut fire ganner om året. Som medlem blir også automatisk kollektivt medlem i NKK og får bladet *Hundesport* ti ganger årlig. KSS arrangerer dessuten en årlig hundeutstilling der det utdeles såkalt *storcert*, et cert på linje med NKKs utstillinger.
Sogndalsfjorden

**Sogndalssfjorden** (21 kilometer) er en fjordarm på nordsiden av Sognefjorden. Den ligger i Sogndal kommune i Vestland fylke. Innerst deles Sogndalsfjorden opp i de mindre fjordarmene Eidsfjorden og Barsnesfjorden. Sogndalselvi munner ut i fjorden. Årøyelva tilfører mye ferskvann til fjorden.

Fjorden er opp til 200 meter dyp og Sogndalsdalen danner en hengende dal der den munner ut i fjorden ved Sogndalsfjøra/Stedje. Fjorden har et langstrakt dyp på 100-200 meter til terskelen ved Nornes-Fimreite. Terskelen når nesten opp til overflaten og fjorden er under 1 km bred ved terskelen. Utenfor Fimreite-Slinde går det bratt ned til omkring 1000 meters dyp i hovedfjorden og Sogndalsfjorden danner en hengende dal i forhold til Sognefjorden. Utenfor Nornes kalles den også Norafjorden. Mellom Barsnesfjorden og Sogndalsfjorden er det terskel som til dels er over vannflaten i form av et nest på hver side.

Sogndalsfjorden-Barsnesfjorden danner sammen med Lustrafjorden en halvøy med fjelltopper over 1000 meter og store skogkledde lier. Kaupanger ligger på denne halvøya.

Slaget ved Fimreite sto ytterst i fjorden i 1184.

Både Sogndalselva og Årøyelva er lakseførende og laksen som vandret inn fjorden for å gå opp Årøyelva ble regnet som særlig stor. I Sogndalsfjorden har det vært fisket laks med kilenot og krokgarn. Det har også vært godt brislingfiske trolig på grunn av den store tilførselen av ferskvann fra de elvene innerst i fjorden. På 1800-tallet ble det drevet en del torskefiske med garn og det ble tatt en god del liten sild.

Det smale punktet ved Nornes er vanskelig å passere med båt i mørket og Fylkesbaatane satte opp en fyrlykt. Sognefjorden trafikkeres blant annet av hurtigbåt til Bergen.

## Referanser
Indreholmen/Lyngværet naturreservat

**Indreholmen/Lyngværet naturreservat** ligger i Herøy kommune i Nordland. Naturreservatet består av et stort område med småøyer vest for Gåsvær. Området har et areal , hvorav  sjøareal. Området er vernet for å ivareta et viktig hekkeområde for sjøfugl.

## Referanser


## Eksterne lenker
* Miljøstatus: Indreholmen/Lyngværet naturreservat
Cruiser Tank Mk VI Crusader

**Cruiser Tank Mk VI Crusader** var en britisk stridsvogn brukt under den andre verdenskrig. Den var en videreutvikling av forgjengeren Cruiser Tank Mk V Covenanter, som igjen hadde sitt utspring i Cruiser Tank Mk III og Mk IV. Produksjonen av Crusader begynte i 1940, og 5&nbsp;300 var bygget da produksjonen stanset i 1943. Fra midten av 1942 ble en rekke Crusader stridsvogner konvertert til blant annet selvdrevet luftvern, trekkvogner for artilleri og bergningsvogner.

## Varianter

### Crusader I

**Crusader I** var den originale varianten. Bestykningen besto av en 2 punds kanon og to Besa 7,92mm mitraljøser. Den ene mitraljøsen var montert i et eget tårn foran hovedtårnet. Den hadde et mannskap på 5 og panseret var mellom 7&nbsp;mm og 40&nbsp;mm tykt.

### Crusader II

**Crusader II** fikk tykkelsen på pansringen foran økt til 49&nbsp;mm og mitraljøsetårnet ble fjernet, slik at annenbestykningen ble redusert til en mitraljøse. Ellers var den identisk med Crusader I.

### Crusader III

**Crusader III** var den siste hovedvarianten og var i produksjon fra mai 1942. Den skilte seg først og fremst fra tidligere varianter ved at hovedbestykningen nå var en sekspunds kanon. Fordi den større kanonen gjorde tårnet trangere ble mannskapet redusert til 3. Tykkelsen på pansringen ble ytterligere økt flere steder, 51&nbsp;mm på det tykkeste, og vekten økte til 20&nbsp;085&nbsp;kg.

## Andre kjøretøyer bygget på Crusader-chassis

;Crusader I CS: Crusader I med hovedbestykning skiftet ut med en 3 tommers haubitser for infanteristøtte.
;Crusader II CS: Crusader II med hovedbestykning skiftet ut med en 3 tommers haubitser for infanteristøtte.
;Crusader II Gun Tractor Mk I: Trekkvogn for artilleri basert på Crusader II. Utstyrt for å trekke en 17 punds kanon og transportere mannskapet til kanonen.
;Crusader III AA Mk I: Crusader III konvertert til selvdrevet luftvern og utstyrt med en Bofors 40 mm luftvernkanon.
;Crusader III AA Mk II: Crusader III konvertert til selvdrevet luftvern og utstyrt med to Oerlikon 20 mm maskinkanoner.
;Crusader III AA Mk III: Som Crusader III AA Mk II, men med radiosettet flyttet fra tårnet til foran i skroget.
;Crusader ARV: Bergningsvogn.

Etter den andre verdenskrig ble et antall Crusader Gun Tractor kjøpt av Argentina og bygget om til selvdrevet artilleri. Disse ble utstyrt med enten en 105&nbsp;mm Schneider eller en 75&nbsp;mm Bofors kanon.
James Smith (fotballspiller)

**James Smith** (født 17. oktober 1985 i Liverpool) er en engelsk fotballspiller som spiller for Liverpool FC. Han er en tøff og god duellspiller som kan spille både midtstopper og venstreback. Han fikk sin debut for Liverpool mot Reading i Ligacupen den 25. oktober 2006.

## Karriere

## Eksterne lenker
* 
* Liverpools offisielle side om Smith
* Liverpool.no om Smith
Nabil El Zhar

**Nabil El Zhar** (født 27. august 1986 i Frankrike) er en fransk-marokkansk fotballspiller som spiller for den qatarske klubben Al Ahli SC (Doha).

## Klubbfotball
### Liverpool
Han kom gratis til Liverpool fra AS Saint-Étienne i oktober 2006. Han scoret sitt første mål for Liverpool 31. oktober 2007 i da Liverpool vant 2–1 over Cardiff City FC i en hjemmekamp på Anfield i ligacupen. Scoringen skjedde etter et langskudd fra cirka 30 meter.

Foran sesongen 2008/2009 fikk El Zhar draktnummeret 31. El Zhar fikk etterhvert sjansen i flere kamper for Liverpool, blant annet to kamper fra start, og i januar 2009 ble det kjent at den spanske klubben Málaga ville forsøke å låne ham fra Liverpool.

## Landslagsspill
Selv om han er født i Frankrike, ønsker han å spille for Marokkos landslag. Dette valget kan han ta fordi en av foreldrene hans er marokkansk statsborger. Han spilte på Marokkos ungdomslandslag da laget spilte seg til deltagelse i en semifinale i Junior-VM i fotball. 

I sin første landskamp for Marokko den 26. mars 2008 scoret El Zhar et mål i en landskamp mot  som Marokko vant 4–1.

## Referanser


## Eksterne lenker
* 
*  Liverpools offisielle hjemmeside om El Zhar
*  LFChistory.net player profile
Sania Mirza

**Sania Mirza** (hindi: सानिया मिर्ज़ा, urdu: سانيا ميرزا; født 15. november 1986 i Mumbai) er en indisk tennisspiller. Hun er født i Mumbai, og bor i dag i Hyderabad. Hun var seks år gammel da hun begynte å spille tennis, og ble profesjonell tennisspiller i 2003. Pr. oktober 2005 var hun rangert som nr. 31 i single og 109 i double, og ble dermed Indias høyest rangerte kvinnelige tennisspiller noensinne .

I US Open-turneringen i 2005 kom hun til fjerde runde. Ingen indisk kvinne hadde på det tidspunktet nådd lenger i en Grand Slam-turnering.

I 2006 ble hun hedret med den indiske offisielle sivile utmerkelsen Padma Shri for sin innsats. I 2016 mottok hun utmerkelsen Padma Bhushan. Mirza ble mor for første gang i oktober 2018.    

## Grand Slam-titler
*  **[[French Open]]:**
** Mixeddouble 2012 (sammen med Mahesh Bhupathi)
*  **[[US Open (tennis)|US Open]]:**
** Mixed double: 2014 (sammen med Bruno Soares)
** Double damer 2015 (sammen med Martina Hingis)
*  **[[Wimbledon (tennis)|Wimbledon]]:**
** Double damer 2015 (sammen med Martina Hingis)

## Referanser


## Eksterne lenker
* 
* 
* 
*
Dokka (elv)

**Dokka** er hovedelv i Dokkavassdraget som løper fra fjellene i Øystre Slidre, gjennom Gausdal, Torpa og ut Randsfjorden i Nordre Land, i Innlandet fylke.

Dokka har sitt opphav syd for fjellmassivet Langsua øst i Øystre Slidre kommune, i samme område som Etna. Fra sine kilder som dannes av *Fjelldokka*, *Kvitfetbekken* og *Haldorbubekken* på 11-1200 moh. har elven et sørøstlig løp inn Langsua nasjonalpark og i Fjelldokkvatnet (940 moh.). Fjelldokka renner videre i sørøstlig retning og krysser grensen til Gausdal kommune, gjennom noen mindre vann (Vågskardvatnet (825 moh.), Mjødokka (785 moh.) og Karsjøen (780 moh.)), før den munner ut i Dokkvatnet (778 moh.). På dette stykket kalles elven hhv. *Skjela*, *Stuva* og *Dokkelva*.

Fra sydenden av Dokkvatnet gjør elven et kort sydlig løp til det oppdemmede Dokkfløyvatnet (735-696 moh.), som dannes av Dokkfløydammen. Deler av vannet utgjør grensen mellom Gausdal og Nordre Land kommuner. På sitt videre løp fra innsjøens sydende (minstevannføring), gjennom Torpa bærer elven navnet *Dokka*. Ved Åmot opptar den sideelven Livasselva fra vest, lenger ned opptar den Kjøljua. Nedenfor åmotet med Kjøljua er den igjen oppdemmet. Like før utløpet i Etna renner elven gjennom tettstedet Dokka; her deler den seg i to grener.

Fylkesvei 33 krysser Dokka over de grenene ved utløpet. Det ene elveløpet ble også krysset av den nedlagte Valdresbanen. Noe lenger opp er Dokka bru for veien fra Dokka sentrum. Lenger nord er det ikke bro før Grønvold bru i Torpa og Valhovd bru ved Åmot. Det er også en bro nedenfor Dokkfløydammen.

Blant fossene i Dokka kan nevnes Veslfossen like nedenfor Dokkfløydammen, og Høgfossen noe lenger ned. Høgfossen er en 40 m. høy foss, men har redusert vannføring på grunn av oppdemmingen.

Kraftverkene i elven er Torpa kraftverk, Kjøljua kraftverk og Dokka kraftverk, som drives av Eidsiva vannkraft.

## Referanser
Youssef Safri

**Youssef Safri** (født 3. januar 1977) er en marokkansk fotballspiller som spiller for Norwich City. Han kom dit fra Coventry City i 2004 hvor han hadde spilt siden 2001 da han kom fra Raja Casablanca fra Marokko.

## Referanser


## Eksterne lenker
*
Optativ

**Optativ** (latin *optativus*, av *optare*, «ønske») er en grammatisk modus som markerer et ønske; ønskeform. og er i enkelte språk en egen modus av verbet, for å uttrykke et ønske. Språk hvor optativ har/hadde egne former er for eksempel færøysk, gammelgresk, georgisk, sanskrit og flere samiske språk. I andre språk faller funksjonen sammen med konjunktiv. Et lignende modus er kohortativ.

Det gamle indoeuropeiske optativ ble i de germanske språkene til konjunktiv.

De vanlige modiene i indoeuropeiske språk er indikativ, imperativ og konjunktiv.

## Referanser
Arne Schau-Knudsen

**Arne Schau-Knudsen** (født 1972) er en norsk musiker og tekstforfatter. Til daglig jobber Arne Schau-Knudsen som redaktør og tekstforfatter i Feelgood Scene Film og TV. 

Tidligere jobbet han i reklamebyrået HEI!. Han har skrevet tekst til sangen «Gal av lengsel» som Telenor brukte i en reklame i 1999. Dette førte til at han fikk platekontrakt, og sangen er spilt inn av blant andre Postgirobygget og Vidar Villa.

Schau-Knudsen har jobbet med flere kanaler og programmer innen TV, blant annet ''Åpen post'', *[[9 av 10 nordmenn]]*, *[[Norges herligste]],* *[[Torsdagsklubben]], [[Torsdag kveld fra Nydalen]]* og *[[Underholdningsavdelingen (TV-program, 2013)|Underholdningsavdelingen]].*

## Diskografi
;Album
* *Turnuspen* 2000
;Singler
* *Gal av lengsel* 1999
* *Vestkantrap*

## Referanser


## Eksterne lenker
* 
* 
*  Anmeldelse av ''Turnuspen'' i Dagbladet
Danny O’Donnell

**Danny O'Donnell** (født 10. mars 1986 i Liverpool) er en fotballspiller som spiller for den australske klubben Ballarat Red Devils. Han har tidligere spill for blant annet Liverpool FC, Crewe Alexandra, Shrewsbury Town, Stockport County og Barrow AFC.

Han ble oppdaget av Liverpools speidere i en lokal amatør-liga i 2002, etter at han kom til klubben var han kaptein på U18-laget før han ble flyttet opp til reservelaget.

## Eksterne lenker
* 
* Liverpool.no om O'Donnell
Indikativ

**Indikativ** (latin *indicatīvus*, av *indicāre*, «påpeke») er en modus av verbet, som brukes for å beskrive en virkelig handling. Eksempler på setninger med indikativ er «Jeg leser en bok.» eller «Han spilte fotball.» Indiktiv er substansiell i det norske språket, og omfavner de fleste setninger.

Verb i modusen Indikativ, imperativ og konjunktiv er finitte.
Vikkeslekta

* bønnevikke
* ertevikke
* firfrøvikke
* forvikke
* fuglevikke
* gjerdevikke
* lodnevikke
* skogvikke
* sørlandsvikke
* tofrøvikke
* vestlandsvikke
* vårvikke

**Vikker** (*Vicia*) er ei stor planteslekt med omkring 140 arter i erteblomstfamilien. Vikker fins i nordlige tempererte strøk, samt Sør-Amerika.

De fleste arter vikker har slyngtråder slik at de kan klatre oppover. Blomstene sitter enkeltvis eller i klaser.

Enkelte arter av vikker er kun passelig som fôr til drøvtyggere, men ikke dyr med en enkelt mage, inkludert mennesker, på grunn av en toksin. Hester og kveg kan bli alvorlig syke og dø av å spise arten lodnevikke (*Vicia villosa*). Det ansvarlige giftstoffet er ikke kjent. I begynnelsen av 2000-tallet ble det identifisert cyanamid (NH2CN) hos lodnevikke og fuglevikke. En god del arter sommerfugler bruker vikker å legge egg på, og larven livnærer seg av plantene.

## Referanser

## Eksterne lenker
*
Ludovico Carracci

**Ludovico** (eller **Lodovico**) **Carracci**  (født 21. april 1555 i Bologna i Kirkestaten; død 13. november 1619 samme sted) var en italiensk maler og grafiker. Selv om Ludovicos maleri ikke når samme høyde og perfeksjon som sin elev Annibale Carracci - hans søskenbarn - , er han den første som lykkes i å frigjøre seg fra senmanerismens formspråk.
## Liv og virke
### Bakgrunn, malerstudier
Ludovico Carraccias far Vincenzo var slakter, og stammet fra Cremona. 

Kudovico gikk i lære hos manieristen Prospero Fontana i Bologna og muligens hos Camillo Procaccini, og dessuten hos Domenico Passignano i Firenze. 
### Malerkunst
Fra 1578 var Ludovico Carracci medlem av malerlauget i hjembyen. Han var med å gi nytt liv til italiensk kunst etter manierismen ved å danne et akademi i Bologna i 1585. 

Sammen med sine søskenbarn Annibale Carracci og Agostino Carracci anses han som grunnleggeren av eklektisismen innen kunst, også kalt Bolognaskolen på slutten av 1500-tallet i Italia.

Ludovico reiste til Firenze, Parma og Venezia før han grunnla *[[Accademia degli Incamminati]]* sammen med sine søskenbarn Annibale and Agostino. Han var selv leder for akademiet. Dette akademiet har fostret noen av de kjente malerne i den kommende generasjonen, som Guido Reni og Domenichino. Studiene her var fokusert rundt observasjon av naturen og scener fra livet. Ludovico selv hjalp særlig Giacomo Cavedone fra 1595. 

Ludovicos egne verk karakteriseres av sterke sinnsstemninger, fremkalt av tydelig mimikk og blafrende lys, for å lage en åndelig stemning. Stilen hans har påvirket mange italienske malere i barokken.

## Referanser


## Eksterne lenker
* 
* Whitfield Fine Art
* ''Catholic Encyclopedia'': Carracci
Egypt under Sommer-OL 1960

**[[Egypt]]** deltok i Sommer-OL i Roma sammen med Syria som Den forente arabiske republikk, men den største delen av troppen kom fra Egypt. Landet stilte med 75 deltagere, alle menn, og vant to medaljer. Én sølv i bryting og én bronse i boksing. Dette var Egypts niende OL og den første som Forente Arabiske Republikk.

## Medaljer

**Sølv**
***[[Bryting under Sommer-OL 1960|Bryting]]** (*Gresk-Romers, fluevekt menn*): Osman Sayed

**Bronse**
***[[Boksing under Sommer-OL 1960|Boksing]]** (*Fluevekt menn*): Abdel Moneim El Gindy

## Deltageroversikt

## Eksterne lenker
* Resultater og profilside  på sports-reference.com
Grammatisk modus

**Modus** (latin *modus*, flertall *modi*) beskriver innenfor lingvistikken et verbs forhold til virkeligheten og intensjoner. Mange språk uttrykker forskjellige modi gjennom morfologi, ved å forandre (bøye) verbets form.

I tysk finnes det for eksempel tre modi: indikativ, konjunktiv og imperativ. I andre språk kan det finnes langt flere. Andre modi er optativ, kondisjonalis, jussiv og kohortativ.

I norsk finnes indikativ, imperativ og kondisjonalis i bruk i daglig språk, mens rester av konjunktiv (strengt tatt optativ) fremdeles eksisterer i former som «Leve kongen» og «Kunne vi bare vinne».

De germanske språk har en egen gruppe av verb, modale hjelpeverb, som brukes til å uttrykke modalitet i stedet for å endre på selve hovedverbet.
Liechtensteins flagg

**[[Liechtenstein]]s flagg** består av to like, horisontale bånd i blått (øverst) og rødt, med en hertugkrone i gull på det blå båndet. Kronen kom med i 1937, etter at man under OL 1936 i Berlin oppdaget at flagget ellers var identisk med Haitis flagg. Utformingen av kronen gjennomgikk mindre endringer i 1982.
Paul Bjerke

**Paul Bjerke** (født 1952 i Oslo) er en norsk journalist og tidligere redaktør som er professor i journalistikk ved Høgskolen i Volda.

Han var ansatt som nyhetsredaktør i *[[Klassekampen]]* fra 1985 og som ansvarlig redaktør i samme dagsavis fra 1995 til 1997. 

Bjerke var i studietiden leder av Norges Kommunistiske Studentforbund og aktiv i AKP(m-l). Han tok magistergraden i sosiologi ved Universitetet i Oslo i 1982 på en avhandling om film og fjernsyn. Han har siden 1998 jobbet som forsker i stiftelsen De Facto (kunnskapssenter for fagorganiserte) og har vært doktorstipendiat ved Høgskolen i Volda. 

## Referanser
Hrodna

**Hrodna** (belarusisk: Гро́дна (Го́радня)), eller **Grodno** (russisk: Гро́дно; polsk: *Grodno*; litauisk: *Gardinas*), er en by i Belarus, ved bredden av Njoman (Nemunas) nær grensen mot Polen og Litauen der den er et samferdselssenter. Byen hadde  innbyggere i 1977 og  innbyggere 2005, og er hovedstad i Hrodna voblasts og Hrodna rajon.

## Referanser


## Eksterne lenker
*
Gullregnslekta

* alpegullregn
* gullregn

**Gullregnslekta** (*Laburnum*) er ei slekt i erteblomstfamilien som består av løvfellende trær og busker. De er svært populære hageplanter som har en spektakulær blomstring og er lette å dyrke.

Barken på stammen er grågrønn og glatt, mens unge greiner som regel er grønne. Bladene er trekoblete, langstilkete og mangler akselblad. De duftende blomstene er samlet i 10–35 cm lange, hengende klaser. Frukten er en 4–7 cm lang belg som er litt innsnevret mellom frøene.

Slekta omfatter to arter, gullregn (*L.&nbsp;anagyroides*) og alpegullregn (*L.&nbsp;alpinum*), som vokser vilt i fjelltraktene i Sør-Europa fra Frankrike til Balkan og Romania. De vokser på godt drenert jord som gjerne kan være kalkholdig.

Gullregn inneholder alkaloidet cytisin og er svært giftig, selv om dødsfall er sjeldne. Symptomer på gullregnforgiftning er intens trøtthet, oppkast, koma, frådende munn og ulikt utvidete pupiller. Til tross for at planten er giftig, er den vertsplante for larvene til flere sommerfuglarter, som gullregnminérmøll og oksehodespinner. 

Begge artene er blitt plantet i hager og finnes forvillet i Norge. Men de fleste gullregnplanter som nå dyrkes i hager, er  hybridgullregn (*L.*&nbsp;×&nbsp;*watereri*). Den er en hybrid mellom de to artene og kombinerer alpegullregnets lange blomsterklaser og vanlig gullregn sine fyldige blomster. Den setter svært lite frø, og det er derfor mindre sjanse for at barn skal spise frøene.

Adamsgullregn (+*Laburnocytisus adami*) er en podningskimæra mellom gullregn og purpurgyvel (*Cytisus purpureus*) som av og til dyrkes i hager.

## Litteratur
* 
* 
* 
* 
* 
* 

## Eksterne lenker

*
Rhodesia under Sommer-OL 1960

**[[Rhodesia]],** dagens Zimbabwe, sendte en tropp på 14 utøvere til Sommer-OL i Roma i 1960. Rhodesia tok ingen medaljer under disse olympiske lekene.

## Medaljer

## Deltakeroversikt
Aleksandar av Jugoslavia (1924)

**Aleksandar av Jugoslavia** (serbisk: Александар (Павлов) Карађорђевић; født 13. august 1924 i White Lodge i Richmond Park, England, død 12. mai 2016 i Paris, Frankrike) var prins av Huset Karađorđević. Han var eldste sønn av prins Paul, som var regent av Jugoslavia fra 1934 til 1941, og hans hustru Olga av Hellas og Danmark.

## Referanser
Menisk

En **menisk** er en bueformet bruskskive som befinner seg mellom de bevegelige knoklene i kneleddet. Menisken har et kileformet tverrsnitt som fyller ut rommet mellom mer kuleformet leddflate på femur, lårbenet, og flatere leddflater på øvre ende av tibia, det ene leggbenet.

Hvert kne har to menisker, én ytre/laterale menisk og én indre/mediale menisk. Meniskene er festet midt på den øvre flaten av leggbenet, tibia og går framover og bakover og følger innsiden og utsiden av kneet. 

Dersom menisken blir skadet kan leddet få smerter ved bevegelse. Ved enkelte skader kan kneet låse seg, dvs. at kneleddet ikke kan bøyes eller strekkes. En skadet menisk kan helt eller delvis opereres bort, også ved hjelp av kikkhullskirurgi. De gamle operasjonene hvor hele meniskene ble fjernet førte ofte til problemer og slitasjegikt noen år etter operasjonen. Med moderne teknikker er det sannsynlig at plagene på lang sikt blir beskjedne.

## Referanser
Myting

**Myting** (trolig av lat. *mutare* i betydningen *mutere* som betyr *endre*, *skifte* eller *bytte*) eller **fjærfelling** viser til prosessen med å felle gamle fjær til fordel for nye hos fugler. Myting tilsvarer hamskifte hos andre dyr.

Ferdig utvokste fjær er døde strukturer som gradvis slites og derfor trenger fornying. Flertallet fuglearter bytter derfor ut fjæra årlig, selv om noen arter kan myte flere ganger om året. Mange arter myter fjærene i tiden rett etter hekkingen. Noen arter myter hele fjærdrakten på en gang, eller kun flygefjærene, og blir flygeudyktige for en tid, mens andre arter myter fjærene i et bestemt mønster for å unngå å bli flygeudyktige. Noen bytter for eksempel ut en og en fjær gjennom hele året, slik at det kan gå flere år før hele fjærdrakten er byttet ut. Store rovfugler er et eksempel på det siste.

Pingviner er flygeudyktige sjøfugler som myter hele fjærdrakten på en gang. Under mytingen (typisk 3-4 uker) mister imidlertid pingvinene flyteevnen og må oppholde seg på land. Siden pingviner ernærer seg i sjøen taper vekten seg kraftig i denne perioden. For noen arter kan vekttapet utgjøre mer enn 50 prosent.

Gjess og ender er eksempler på arter som myter alle flygefjærene samtidig og blir flygeudyktige for en periode (typisk ).

Ryper er et eksempel på arter som myter flere ganger årlig, i det artene bytter mellom sommerdrakt og vinterdrakt. Om våren blir de spraglete etter en delvis fjærfelling, mens de blir hvite utpå høstparten etter en fullstendig fjørfelling.

Spurvefugler er et eksempel på arter som bytter ut fjærdrakten etter et bestemt mønster og forblir flygedyktige under mytingen.

## Se også
* Hamskifte

## Referanser




## Eksterne lenker
*
Mark Halsey

**Mark R. Halsey** (født 8. juli 1961 i Welwyn Garden City i Hertfordshire) er en engelsk tidligere fotballdommer og FIFA-dommer. Halsey dømte i Premier League i perioden 1999 til 2013. Han dømte for Bolton i Lancashire. Han begynte å dømme i 1989 og ble Premier League-dommer i 1999. Hans første internasjonale kamp var mellom  mot  i 2004.

Halsey ble oppnevnt av FA som dommer i Community Shield mellom Manchester United og Chelsea 5. august 2007. Han hadde med seg Darren Cann og Martin Yerby som assistentdommere og Chris Foy var 4. dommer. Manchester United vant finalen 3&ndash;0 på straffesparkkonkurransen.

Den 24. februar 2008 dømte Halsey finalen i Ligacupen mellom Tottenham og Chelsea på Wembley. Han hadde med seg assistentdommerne Andy Garratt og som i Community Shield-finalen Martin Yerby. 4. dommer var Peter Walton.

Mark Halsey har dømt 230 kamper i Premier League.

## [[Premier League 2010/11]]

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## Premier League-karriere
*Oppdatert 29. november 2010*

## Eksterne lenker
* Mark Halseys profil på Professional Game Match Officials (PGMOL) offisielle side
Iljusjin Il-14

**Ilyushin Il-14** (NATO-kallenavn: **Crate**) var et russisk to-motors sivilt og militært transport- og passasjerfly som var et av det viktigste flyene for Aeroflot og flyselskapet i østblokk-landene i ettertidskrigen og helt til ut i 1990-årene.

## Utviklingen av Il-14
Flyet fløy første gang i 1950. Il-14 ble også bygget i Øst-Tyskland, Tsjekkoslovakia, og i Kina med betegnelsen  **Y-6**.

I likhet med andre fly av samme størrelse og for samme formål bygget like etter andre verdenskrig var flyet ment å bli en erstatter og etterfølger til Douglas DC-3 og den russiske lisensbygde variant Lisunov Li-2.

Det var utstyrt med to 1900 HK Shvetsov ASh-82T-7 stjernemotorer.
Antall bygde fly er usikkert, det er i alle fall over 1&nbsp;000. Enkelte kilder oppgir over 1&nbsp;122 inklusive de som ble bygget på lisens i Øst-Tyskland og Tsjekkoslovakia.

## Varianter
* IL-14P: første seriebygde for 28 passasjerer.
* IL-14M: Forlenget versjon for 36 passasjerer.
* IL-14G: Fraktversjon.
* Avia 14 Salon: Lisensbygget versjon av Il-14M bygget i Tsjekkoslovakia

## Brukere
### Sivile flyselskaper
* Aeroflot, Balkan Bulgarian Airlines, CAAC, CSA, Cubana, Interflug, JAT, LOT, Malev, Mongolian Airlines  Air Mongol, Tabso, Tarom, Ukamp og Yeman Airlines

### Flyvåpen i
*Afghanistan, Albania, Alger, Kina Cuba, Tsjekkoslovakia, Øst-Tyskland, Egypt, India, Irak, Nord-Korea, Polen, Sovjetunionen, Syria og Jugoslavia

## Spesifikasjoner (Il-14M-varianten)

### Dimensjoner
* Lengde: 22,31 m
* Vingespenn: 31,7 m
* Høyde: 7,8 m
* Max. startvekt: 18 500 kg
* Tomvekt: 12 700 kg
* Max passasjerer: 36
* Besetning: 5
### Ytelser
* Motorer: 2 × Shvetsov ASh 82T Dobbelt stjernemotor 1&nbsp;900 Hk
* Maksfart: 430 km/t
* Marsjfart: 345 km/t
* Marsjhøyde: 6 500 m
* Rekkevidde: 2 250 km

## Ulykker med Il-14
Aviation Safety Network har i sin database registret 75 ulykker med sivile Il-14 frem til 1992. Det er grunn til å anta at at tallet er høyere. Det omfatter ikke eventuelle flyulykker i Sovjets flyvåpen som sjelden ble gjort kjent i vestlige media, og også sivile flyulykker bak jernteppet ble ikke alltid rapportert til den vestlige verden, med mindre den omfattet flyulykker hvor utenlandske passasjerer var omkommet.

25 personer, derav ti norske kvinner, omkom i Voronezj-ulykken 6. august 1955 ved byen Voronezj.

## Eksterne lenker
* Aviation Safety Networks ulykkesstatistikk
* En Il-14 på sin siste tur juni 2005
Pavle av Jugoslavia

**Pavle Karađorđević** (serbisk: Павле Карађорђевић; født 27. april 1893 i St. Petersburg i Russland, død 14. september 1976 i Paris i Frankrike) også kjent som **prins Paul av Jugoslavia**, var fra 9. oktober 1934 prinsregent for den unge konge Petar II av Jugoslavia, eldste sønn av hans fetter, Aleksandar, under dennes mindreårighet.'

Han er mest kjent for å ha undertegnet Tremaktspakten under press fra nazistene, for så å bli kastet ut av landet ved hjemkomsten 27. mars 1941, etter et militærkupp gjennomført av den tyskfiendtlige general Dušan Simović. Makten ble deretter overtatt av kong Petar II selv.

## Liv og virke
### Bakgrunn og tidlig liv
Prins Paul var eneste sønn av prins Arsen av Jugoslavia og prinsesse Aurora Demidov. Gjennom sin mormor Aurora Stiernvall hadde han slektninger i Norden. Han studerte ved Universitetet i Oxford.

Han giftet seg i 1923 med prinsesse Olga av Hellas og Danmark, og den blivende Georg VI av Storbritannia var forlover ved bryllupet i Beograd. Han giftet dermed inn seg i de nordeuropeiske kongehusene.

### Regenttid 1934-1914
Hans nevø kong Alexander I av Jugoslavia ble myrdet i Marseille i 1934, og den 9. oktober ble han formynderregent i landet, idet Peter II av Jugoslavia bare var elleve år.

Ved at Pavle var regent i sin umyndige nevøs sønns sted ble han den nest siste regenten av Jugoslavia, og den siste som regjerte lenge nok til å ha hatt noen reell betydning. Etterfølgeren regjerte i kun tre uker før han gikk i landflyktighet.

Den 25. mars 1941 gikk han med på å underskrive tremaktspakten med aksemaktene i Wien. Dette foranlediget veldige demonstrasjoner i Beograd, og som følge av det gjorde Peter II et statskupp den 27. mars 1941, med støtte av noen probritiske offiserer og middelklassepolitikere. General Dušan Simović ble statsminister, og Jugoslavia trakk seg ut av aksemaktene.

### Avsettelse og eksil
Selv om Peter IIs regjering var motstander av Tyskland, var den redd for at Hitler skulle angripe dem, og at britene ikke skulle være i stand til å kunne forsvare dem. For landets sikkerhet gikk de med i pakten. Tyskland invaderte dem likevel, og kongefamilien gikk i landflyktighet, også prins Pavle.

Under resten av krigen holdt britene prins Pavle og hans familie i husarrest i Sør-Afrika.

Prins Pavle døde i Paris 14. september 1976 uten noensinne å ha vendt tilbake til Jugoslavia.

## Annet

Prins Pavle ble far til prinsesse Jelisaveta (Elisabeth) av Jugoslavia, prins Alexander av Jugoslavia og prins Nicola av Jugoslavia, samt morfar til den amerikanske skuespillerinnen Catherine Oxenberg.

I 1990 publiserte prinsesse Jelisaveta, hans datter, en biografi over sin far som inneholdt materiale hun hadde funnet i det britiske utenriksdepartementets arkiv. Boken ble utgitt på serbisk. Det var en revidert utgave av en biografi som Neil Balfour gav ut i 1980 i London.

## Referanser


## Litteratur
* *Centre d'Études des Dynasties Royales Européenes*
* Irina Subotić: *Prince Paul Karađorđević – Art Collector*. I: *The Prince Paul Museum*. Beograd 2011. ISBN 978-86-7269-117-7

## Eksterne lenker
*
Jon Flatabø

**Jon Flatabø** (født 7. april 1846 i Vikør (nå Kvam), død 10. februar 1930 i Oslo) var en populær forfatter av folkelivsdiktning rundt 1900.

Flatabø ble født i Kvam i Hardanger, og utdannet seg til lærer. Senere virket han bl.a. som klokker, avisredaktør, forfatter og litterat. 

Flatabø var en typisk representant for populærlitteraturen omkring 1900. Etter å ha arbeidet bl.a. i Hardanger, Odalen, Elverum og Jarlsberg, kom han i 1880-årene til Kristiania, som avisredaktør og folkeskribent. Her ble han en del av den såkalte Kristiania-bohemen. 

Hans skildringer av den jevne bondes liv og kår – i bøker som *Brudefærden i Hardanger*, *Petra, perlen fra Smaalenene*, *Husmannsdatteren fra Odalen*, *Fattiges gjenvordigheter*, *Hun fridde selv* osv. – fikk meget stor utbredelse, lang større enn tidens berømte diktere. Sammen med Rudolf Muus ble Flatabø en av norsk underholdningslitteraturs første bestselgerforfattere. 

Lyrikeren Inger Hagerup skrev i 1948 om Jon Flatabø:

«I min barndom hadde vi en vidunderlig romanforfatter i Norge. Han het Jon Flatabø og døde for noen år siden, gammel og mett av dage, visstnok over femogåttiår. Det var en mann som visste hvordan romaner skulle skrives. Han slapp sjelden fra seg en bok på under femhundre sider. *Bruderovet i Hardanger*, som jeg husker spesielt, fordi det assosierer seg med en tydelig lukt av brente vafler, var på fjorten hundre sider, og det var spenning og kjærlighet på hver eneste side. *Signe, prestens forlovede* og *Petra, perlen fra Smålenene*, hørte også til Flatabøs bestselgere. Dagdrømmene var enklere den gangen enn i vår Ambertid; dyden ble alltid belønnet (hvis den ikke druknet seg, noe den snilde Flatabø forresten bare hadde hjerte til en eneste gang), og lasten ble i hvert fall ettertrykkelig straffet. Det var lett å følge med i begivenhetene både for leseren og forfatteren. Men så kom den psykologiske roman, og dermed gikk det galt med så mange mennesker.»

Flatabø er oldefar til forfatteren Tom Egeland, som i et intervju med Aftenposten fortalte at hovedpersonen Bjørn Beltø i *[[Sirkelens ende]]* er oppkalt etter to av Flatabøs pseudonymer: Bjørn Botnen og Sven Beltø. Et annet pseudonym Flatabø brukte, var Olav Isjøkul.

## Referanser


## Eksterne lenker
*
* 
*
Margarita av Baden

**Prinsesse Margarita av Baden** (født: 14. juli 1932 i Salem kloster i Tyskland, død 15. januar 2013 i Farnham i Storbritannia) er datter av prins Berthold av Baden og prinsesse Theodora av Hellas og Danmark. Hun var gift med prins Tomislav av Jugoslavia 7. juni 1957 til 1981.

Hun var den 508. arvtageren til den britiske tronen.

## Referanser
Elvenes flyplass

**Elvenes flyplass** er en flyplass ved gården Elvenes i Salangen kommune i Troms fylke. Nord-Norsk Luftsportssenter er under etablering ved flyplassen.

Flyplassen kalles også **Tryggve Gran-jordet** ettersom den norske flyverlegenden Tryggve Gran tok av fra et jorde på gården Elvenes, 8. september 1915 kl. 09.30, bare tolv år etter at brødrene Wright foretok verdens første flytur.

Under andre verdenskrig ble flyplassen brukt av det tyske Luftwaffe.

## Eksterne lenker
* Artikkel om luftsportsenter på Elvenes
* Elvenes på norskeflyplasser.no
Tomislav av Jugoslavia

**Prins Tomislav av Jugoslavia** (serbisk: *Томислав Карађорђевић*) (født 19. januar 1928 i Beograd, død 12. juli 2000) var sønn av kong Aleksandar og dronning Marija og bror til Jugoslavias siste konge, kong Petar. 

Han fikk to barn med Margarita av Baden, Katarina og Nikolas. De skilte seg i 1982 og han giftet seg med Linda Mary Bonney og fikk to barn med henne Đorđe og Mihailo.

## Referanser
Norge Rundt

***Norge Rundt*** er et norsk underholdningsprogram som har gått på NRK-TV siden 1976. Materialet i programmet er et utvalg av det som distriktskontorene rundt i Norge har å tilby, og har dermed fått tilnavnet «distriktenes magasin».

Programmet sendes på fredager, like etter distriktsnyhetene, på NRK1. Eneste unntak fra dette sendetidspunktet var høsten 2000 da det ble sendt på søndager klokken 21. I januar 2001 var programmet tilbake på fredagskvelden.

Programmet har hovedkontor i Bergen.

## Om programmet
Musikken som har vært brukt programvignetten har siden starten vært utdrag av «Norsk dans nr. 2» av Edvard Grieg.

Arnt Ryvold fra NRK Troms var den første programlederen.

I 2016 hadde *Norge Rundt* sendt over  reportasjer. Det ble da gjort en opptelling over temaer som særlig hyppig hadde blitt gjenstand for reportasjer, og funnet at det var blitt sendt 128 reportasjer om treskjærere, 818 dyrehistorier – hvorav 213 om hunder, 39 reportasjer om taletrente papegøyer og undulater – og 97 om oppfinnere.  av intervjuobjektene var omtalt som utøver av en eller annen form for håndarbeid.  personer hadde i samme periode vært med i programmet.

## Programledere

*Norge Rundt* bytter programleder hver tredje måned. Programlederne hentes fra NRKs distriktskontorer. Siden starten og frem til 2010 hadde det vært mer enn 190 forskjellige programledere for *Norge Rundt*.

## Referanser


## Eksterne lenker
* 
*  Kart med lenker til videoklipp for hvor 10000 Norge Rundt-innslag her filmet
Godahfeltet

**Godahfeltet** er et oljefelt i Blokk 32 i Jemen. Feltet ligger om lag 14 km øst for Tasourfeltet i samme letelisens. Første brønn ble fullført den 8. februar 2006 og testet 1 839 fat olje per dag og ikke noe vann.

## Eksterne lenker
* Oppdatering første brønn
* Oppdatering tredje brønn
Det andre Dáil

**Det andre Dáil** var det irske parlamentet Dáil Éireann fra 16. august 1921 til 8. juni 1922. Parlamentet var et revolusjonært lovgivende organ for Den irske republikk, og ble ansett som en ulovlig forsamling av britiske myndigheter.

Representantene i det andre Dáil ble valgt i 1921. En av forsamlingens viktigste handlinger var å avslutte den irske uavhengighetskrig ved å ratifisere den anglo-irske traktat.

## Valget

I 1920 vedtok Det britiske parlamentet *[[Government of Ireland Act 1920|Government of Ireland Act]]*. Hensikten var å finne en løsning på «det irske problemet» ved å dele øya i to deler, Sør-Irland og Nord-Irland, som hver skulle ha et parlament og begrenset selvstyre, *[[Home Rule]]*. De første valgene til disse forsamlingene ble holdt i 1921.

Nasjonalister fra Sinn Féin deltok i disse valgene, men nektet å anerkjenne de nye parlamentene. I stedet regnet de begge valg som valg til det andre Dáil.

I Nord-Irland ble valget holdt 24. mai. Av 53 seter ble 40 vunnet av unionister, seks av moderate nasjonalister og seks av Sinn Féin. I Sør-Irland ble det ikke avholdt noen avstemning, ettersom samtlige kandidater stilte uten motkandidat. Av de 128 setene tok Sinn Féin 124, mens fire uavhengige unionister representerte University of Dublin (Trinity College).

Kun Sinn Féins representanter deltok i det andre Dáil. 130 var valgt, men da fem av dem var valgt i både nord og sør ble det totale antallet representanter 125.

## Traktaten

Under det andre Dáils periode startet Den irske republikk og den britiske regjeringen fredsforhandlinger. Som president for Dáil Éireann var Eamon de Valera i praksis statsoverhode. For å styrke Irlands sak i forhandlingene fikk han Dáil til å endre grunnloven slik at han fikk tittelen president av Den irske republikk. Dermed kunne man fra irsk side hevde at forhandlingene foregikk mellom to stater; fra britisk side så man det som forhandlinger mellom sentralregjeringen og lokale representanter.

Den 14. september 1921 ratifiserte Dáil utnevnelsen av Arthur Griffith, Michael Collins, Robert Barton, Eamonn Duggan og George Gavan Duffy til forhandlere med alle fullmakter, og den 6. desember signerte de fem traktaten.

Etter nesten en måneds hard og bitter debatt ratifiserte Dáil traktaten med 64 mot 57 stemmer den 7. januar 1922.

For å tilfredsstille britiske konstitusjonelle krav måtte traktaten også ratifiseres av Sør-Irlands parlament. For å kunne gjøre dette suspenderte Dáil-medlemmene sin boikott, og møtte der sammen med de fire unionistiske parlamentsmedlemmene for å ratifisere traktaten.

## Oppløsning

I henhold til traktaten ble det andre Dáil oppløst, og den 16. juni 1922 ble et provisorisk parlament valgt. Fra irsk side regnes dette som det tredje Dáil, mens det fra britisk side regnes som etterfølgeren til Sør-Irlands parlament.

En minoritet innen det republikanske miljøet mener at det andre Dáil ikke opphørte å eksistere på dette tidspunkt, og at dette parlamentet overførte sin myndighet til IRA Army Council i 1938.

## Referanser
Jernbanetorget (andre betydninger)

**Jernbanetorget** kan vise til:

*Jernbanetorget (Oslo)
**Jernbanetorget stasjon – i Oslo
**Jernbanetorget holdeplass – i Oslo, tidligere Jernbanetorget T holdeplass inngår i denne
*Jernbanetorvet (Gjøvik) 
*Jernbanetorget (Halden)
*Jernbanetorget (Lillehammer)
Robert Barton

**Robert Childers Barton** (irsk *Riobárd Bartún*, født 4. mars 1881, død 10. august 1975) var en irsk advokat, politiker og gårdbruker. Han var en av forhandlerne som signerte den anglo-irske traktat i 1921. Barton var fetter av Robert Erskine Childers.

Barton ble født i Wicklow i en velstående protestantisk, jordeiende familie. Etter utdannelse i Rugby og Oxford ble han offiser i Dublin Fusiliers ved utbruddet av første verdenskrig. Da påskeopprøret brøt ut i april 1916 var han stasjonert i Dublin, og han frasa seg sin offisersstilling som protest mot britenes kraftige reaksjon på opprøret, og sluttet seg til den republikanske bevegelsen. 

I 1918 ble han valgt inn i Det britiske parlamentet for Sinn Féin i valgkretsen West Wicklow. I likhet med de andre Sinn Féin-representantene tok han ikke sitt sete der, men gikk i stedet inn i det første Dáil. I februar 1919 ble han arrestert for oppvigleri, men på St. Patricks dag klarte han å rømme fra Mountjoy fengsel. Han la igjen en lapp til direktøren hvor han forklarte at han følte seg tvunget til å rømme fordi cellen var så ubehagelig, og bad direktøren om å ta vare på bagasjen inntil han sendte bud på den. I januar 1920 ble han arrestert igjen og dømt til tre års fengsel, men slapp ut under et generelt amnesti i juli 1921. 

Deretter ble han utnevnt til jordbruksminister i Den irske republikk, fulgt av posten som utenriksminister. I 1921 ble han valgt av det andre Dáil som en av forhandlerne som skulle til England for å drøfte en traktat med britene. Han signerte motvillig traktaten i desember samme år, og forsvarte dette med at det var «det minste av to onder som ble påtvunget meg, mellom hvilke jeg måtte velge». Under den irske borgerkrig stod han på Eamon de Valeras side som traktatmotstander.

I juni 1922 ble han valgt inn i Dáil Éireann, men tok ikke sitt sete, og forlot politikken. Han ble dommer, og fra 1934 til 1954 var han formann for Agricultural Credit Corporation. 

Barton ble den siste gjenlevende av de som signerte traktaten. Han døde i sitt hjem i Wicklow 10. august 1975, 94 år gammel. Nitten dager senere gikk også de Valera bort.

## Referanser


## Eksterne lenker
*
Strandgata (Gjøvik)

:::*Se [[Strandgata|pekerside]] for flere forekomster av Strandgata.*

**Strandgata i Gjøvik** løper ut fra Veste Totenvei i sør og ender som blindvei ved Mjøsstranda like nord for bysentrum. I nord ender gata i parkeringsområdet til storsenteret CC Gjøvik. Det søndre avsnittet av gata er en av hovedferdselsårene gjennom Gjøvik sentrum og er arm av . 

Kjente bygninger/institusjoner langs Strandgata (fra sør mot nord):
* Gjøvik gård
* Tinghus
* Thon Hotel Gjøvik (tidl. Strand Hotell)
* Gjøvik Jernbanestasjon
* Gjøvik politihus
* CC Gjøvik

## Se også
* Liste over Gjøviks gater
*[Artikkel om Strandgata på lokalhistoriewiki](https://lokalhistoriewiki.no/index.php/Strandgata_(Gj%C3%B8vik)#Galleri)
Fredrik Reinfeldts regjering

**Fredrik Reinfeldts regjering** var Sveriges regjering fra 6. oktober 2006 til 3. oktober 2014 og strakte seg over to mandatperioder. Den var en borgerlig koalisjonsregjering bestående av de fire partiene Moderaterna, Centerpartiet, Liberalerna og Kristdemokraterna,
til sammen kalt Alliansen.

Reinfeldts regjering tiltrådte ved en konselj på Stockholms slott den 6. oktober 2006. Regjeringens sammensetning og regjeringsdeklarasjonen ble presentert av statsminister Fredrik Reinfeldt i Sveriges riksdag på formiddagen samme dag.

I sin første mandatperiode var regjeringen en flertallsregjering, men etter valget i 2010 fortsatte den som mindretallsregjering. 

## Statsråder

## Regjeringens politikk

En av regjeringens første store beslutninger kommer sannsynligvis til å være å oppheve de endringer i loven om ansettelsesbeskyttelse, som egentlig skulle trådt i kraft 1. juli 2007. Den forrige rød-grønne regjeringen bestemte at visse vikarer skulle ha fortrinn for fast ansettelse etter seks måneder. Den borgerlige blokken stemte mot forslaget i Riksdagen og lovte å omgjøre forslaget hvis de kom til makten etter valget; argumentet var at lovendringen ville gi næringslivet problemer og gi færre ansettelser.  https://web.archive.org/web/20070930043931/http://svt.se/svt/jsp/Crosslink.jsp?d=22620&a=666124&lid=puff_666125&lpos=rubrik

Alliansen har tidligere opplyst at man vil at den svenske staten selger seg helt eller delvis ut av en rekke selskap, blant annet Vin & Sprit, Nordea, TeliaSonera og SAS. Man vil også spare en milliard på redusert statlig byråkrati, blant annet gjennom at flere statlige myndigheter legges ned. https://web.archive.org/web/20071001002431/http://www.sr.se/ekot/arkiv.asp?DagensDatum=2005-09-28&Artikel=702380

I spørsmålet om skolepolitikk er den borgerlige alliansen enige om å innføre karakterer fra sjette klasse i grunnskolen.

## Fotnoter

## Referanser
Jernbanegata (Gjøvik)

:::*Se [[Jernbanegata|pekerside]] for flere forekomster av Jernbanegata.*

**Jernbanegata** og **Jernbanesvingen** er to av Gjøviks sentrumsgater. Jernbanegata løper ut fra Hunnsveien i vest – og følger et nordlig løp forbi Fahlstrøms plass før den munner ut i Jernbanetorvet (Gjøvik) i sør. Etter torget skifter gateløpet både karakter og navn til **Jernbanesvingen**. Denne veien fortsetter ut fra torget og løper i vest sammen med Bjørnsons gate mens den i øst går i en sving forbi Gjøvik stasjon og munner ut i rundkjøringa ved Riksvei 4/Lillehammervegen. I gata er også innkjøring til storsenteret CC Gjøvik.

Langs Jernbanegata ligger to av paradebyggene i Gjøvik sentrum, Vingården og Grand Hotel. 

Begge gatene er oppkalt etter Gjøvik jernbanestasjon – som er endestasjon for Gjøvikbanen.

## Se også
* Liste over Gjøviks gater

## Eksterne lenker
* [Lokalhistoriewiki](https://lokalhistoriewiki.no/index.php/Jernbanegata_(Gjøvik))
Darren Potter

**Darren Michael Potter** (født 21. desember 1984) er en irsk fotballspiller som spiller for den engelske klubben Tranmere Rovers FC.

## Biografi
Han er oppvokst i Liverpool og startet sin fotballkarriere for Liverpool FC.
Debuten for Liverpool kom borte mot Graz 10. august 2004.
Han spiller landslagsfotball for Irland og har 3 U21-kamper for Irland og kamper på flere aldersbestemte landslag.

Potter ble lånt ut til Southampton i januar 2006 for ca. 4 mnd.
I midten av august 2006 ble han lånt ut til Wolverhampton Wanderers for hele sesongen 2006/07.
Han gjorde sin debut for Wolves 19. august da han kom inn som innbytter i en 1&ndash;0 seier over Burnley FC og hadde sin første kamp fra start 4 dager senere i en uavgjort kamp (som Wolves tapte på straffer) mot Chesterfield FC i ligacupen.

Han gjorde han sine saker så bra i Wolves at klubben i januar 2007 kjøpte ham for £250 000.

## Karriere som spiller
Tabellen er oppdatert pr 23. januar 2007

## Referanser


## Eksterne lenker
* 
*  Liverpool.no om Potter
Kapsler (legemiddel)

**Kapsler** er en legemiddelform som inneholder et virkestoff i dosert mengde, og er vanligvis laget av gelatin. Kapslene kan være hele og elastiske (myke kapsler), eller de kan bestå av to sylindriske halvdeler som er skjøvet inn i hverandre (harde kapsler). Den to-delte, teleskopiske kapselen ble patentert av James Murdock i London i 1847.

Kapsler brukes også til kosttilskudd og naturmidler. Myke kapsler er godt egnet til flytende stoff (f.eks trankapsler), mens de andre brukes til faste eller halvfaste stoffer (pulver).

For vegetarianere og andre kan det være av betydning at kapsler også kan fremstilles av polysakkarider eller derivater fra planter som karragener og modifiserte former av stivelse og cellulose. Disse kalles ofte *vegicaps*.

Kapsler kan svelges hele, de skal henfalle i magesaften i løpet av 10 minutter. Men de kan også tas fra hverandre for så å blande legemidlet i væske eller syltetøy, f.eks. til små barn som ikke kan svelge kapslene hele.

I det 21. århundret er tabletter den vanligste form for doserte legemidler, men kapsler er fortsatt i bruk. De fremstilles oftest i stor skala, men kan også fremstilles i små mengder hvor de kan tilpasses spesielt, f.eks. små doser til barn hvor dosen er avhengig av alder og vekt. Sykehusapotekene fremstiller denne type medisiner.

## Litteratur
*Ansgar J. Smith: Haandbog for farmaceuter, Kristiania 1907, 284.
*Jermstad Axel og Schou Svend Aage: Lærebog i Teknisk Farmaci, København 1951, 540-4

## Eksterne lenker
*  Tabletter og kapsler
Olegário Benquerença

**Olegario Manuel Bartolo Faustino Benquerença** (født 18. oktober 1969) er en portugisisk fotballdommer. Han har pr. 15. juni 2009 dømt 11 kamper i Mesterligaen og 13 kamper i UEFA-cupen.

Han er en av 38 kandidater til å dømme i verdensmesterskapet i fotball 2010 i Sør-Afrika.

## Kamper i VM som hoveddommer

### 2010
*   &ndash;   (gruppespill)
*   &ndash;   (gruppespill)
*   &ndash;   (kvartfinale)

## Referanser


## Eksterne lenker
*
Tablett

**Tablett** (*tabuletta*) er en legemiddelform beregnet til å tas gjennom munnen. Tabletter er den mest vanlige legemiddelformen; de består typisk av en blanding av aktive substanser og hjelpestoffer, vanligvis i pulverform som er komprimert. De vanligste hjelpestoffene i tabletter er fyllstoff, bindemiddel, sprengmiddel og smøremiddel.

Tabletten hadde en forløper, *Terea sigillata*, som betyr forseglet jord og som var kjent i gresk medisin. Moderne tabletter er kjent fra 1843.

I dagligtale omtales ofte tabletter noe upresist, som *piller. *

## Smeltetabletter
Smeltetabletter er tabletter som løser seg raskt i spyttet i munnen, noe som gjør dem lette å svelge. De er spesielt egnet for pasienter som har problemer med å ta vanlige tabletter, slik som barn, eldre og sengeliggende. De første smeltetablettene dukket opp i markedet på 1980-tallet. Per definisjon er «smeltetabletter er frysetørrede preparater eller tabletter med hurtig frisetting av legemidlet. De er beregnet til å plasseres på tungen eller eventuelt å dispergeres, eller oppløses i vann før bruk».

## Se også
* Kapsler

## Referanser




## Eksterne lenker
* Om tablettillverkning  (svensk)
* Dansk Farmacihistorisk Fond
* Tabletter og kapsler